**Storitve HoT odslej tudi za poslovne uporabnike**

**Ljubljana, 15. september 2021 – Paketi HoT so odslej na voljo tudi poslovnim uporabnikom. Skrbnik poslovnega računa preko portala, do katerega dostopa preko spletne strani** [**www.hot.si**](http://www.hot.si)**, preprosto upravlja s svojo telefonsko številko in spreminja storitve ter nastavitve tudi za telefonske številke članov svoje poslovne skupine.**

**Kako začnem uporabljati storitve HoT?**

Za začetek potrebujete HoT SIM kartico, ki jo lahko kupite v vsaki HOFER trgovini ali jo naročite preko [HoT-ove spletne strani](https://www.hot.si/shop/checkout/). Za registracijo telefonske številke skrbnika poslovnega računa na HoT-ovi spletni strani potrebujete uradne podatke o podjetju, osebni dokument zakonitega zastopnika podjetja in številko bančnega računa podjetja.

**Kako upravljam poslovni HoT račun?**

Določite skrbnika HoT poslovnega računa (izbrana telefonska številka), ki lahko v celoti upravlja in spreminja storitve ter nastavitve svoje telefonske številke in telefonskih številk preostalih članov. Skrbnik ima torej vse pravice za upravljanje telefonskih številk poslovne skupine: izbira lahko pakete, ureja nastavitve plačil, ima nadzor nad stroški, mobilnimi govornimi in podatkovnimi storitvami.

**Katere pravice ima član poslovne skupine?**

Član poslovne skupine lahko preveri stanje dobroimetja in stanje porabe svojega paketa. Vse spremembe telefonskih številk članov in nastavitve računov (izbira paketa, nastavitve načina plačila, nadzor nad stroški in nastavitve za mobilne govorne ter podatkovne storitve) ureja skrbnik.

**Kako dodam novo telefonsko številko v poslovno skupino?**

Skrbnik poslovnega računa v poslovno skupino lahko doda nove telefonske številke in telefonske številke, ki so že v uporabi. To stori preprosto preko portala (»pregled telefonske številke«/ »dodaj člana« in sledite navodilom). Telefonske številke so pripravljene za uporabo takoj, ko so dodane.

**Plačevanje HoT storitev za poslovne uporabnike**

Svetujemo, da skrbnik v nastavitvah izbere možnost mesečnega plačevanja preko poslovnega bančnega računa. Mesečno plačevanje je najbolj enostavna plačilna metoda. Lahko uporabljate tudi enkratna polnjenja računa preko poslovnega bančnega računa, računa PayPal ali z vrednostnico, ki jo kupite v vseh HOFER trgovinah, kjer vam lahko izstavijo račun na pravno osebo. Plačilo HoT storitev lahko izvedete tudi tako, da kreditno kartico vežete na račun PayPal in storitve plačate preko PayPal-a.

**Prenos dobroimetja**

Skrbnik poslovne skupine lahko uredi tudi prenos dobroimetja, in sicer tako s skrbniškega računa na člana skupine kot tudi z računa člana na račun skrbnika poslovne skupine.

**Skupinski račun**

Račun podjetja za vašo skupino je na voljo na strani z izpiskom računa, in sicer prvi dan naslednjega meseca za pretekli mesec. Račun skupine vključuje podatke o vseh transakcijah skrbnika in članov skupine.

**HoT spoštuje dane zaveze že od vstopa na slovenski trg maja 2017:**

* **brez višanja cen** paketov,
* **poštena in** **pregledna ponudba**,
* **preprosta uporaba**,
* **celovito upravljanje prek digitalnih kanalov**,
* **brez vezave**,
* **brez skritih stroškov**,
* **preprosto in brezplačno preklapljanje med paketi**,
* **najboljše razmerje med ceno in prenosom podatkov**,
* **izboljšave paketov veljajo za vse uporabnike** in se obstoječim uporabnikom vključijo samodejno,
* odlična podpora uporabnikom, saj je **odzivni čas v HoT-ovem klicnem centru izjemno kratek** in v povprečju znaša manj kot 20 sekund.

**Kontakt**

Služba za odnose z javnostmi

HoT mobil d.o.o.

T: 069 601 602

E-naslov: [mediji@hot.si](mailto:mediji@hot.si)

[www.hot.si](http://www.hot.si/)

**HoT, HOFER Telekom**

[HoT](https://www.hot.si/) je prvi slovenski digitalni operater, ki uporabnikom omogoča celovito upravljanje uporabniškega računa HoT prek digitalnih kanalov. Ob vstopu na trg, maja 2017, je predstavil najnižje tarife za klice, sporočila in prenos podatkov ter se ob tem zavezal, da ne bo višal cen tarif. Zagotavlja preprosto in pregledno ponudbo, brez skritih stroškov in pogojevanja najnižjih cen z vezavo uporabnikov. Svojo ponudbo prilagaja potrebam uporabnikov in jim omogoča brezskrbno ter preprosto uporabo mobilnih storitev po poštenih cenah. HoT-ov tržni delež na slovenskem trgu mobilnih komunikacij se s konstantno rastjo števila uporabnikov povečuje. HoT je z okrog 115.000 uporabniki največji virtualni mobilni operater v zgodovini Slovenije.